dh-unibe/image-text_koenigsfelden-charters-post-1500 huggingface dataset:
Ich, Hanns Bürreˀ, hoffmeyster zuͦ Kùngsfeldnn̄, bekenn offenlich mit disem brieff, ✳ das ich innamē mineˀ g₎n f₎n,
aͤptissinn ✳ unnd convents daselbs, ✳ zuͤ raͤchtem, frigenn manlechenn hinglichen hab ✳ dem ersamēn, frommē Hannsen
Meienberg, des räts zuͤ Bremgartten, ✳ als einem lechentrager Hartman Wissens ✳ disz naͤchbemaͤlt stuck: ✳ namlich ein juchartt ackers in Stoͤckenn zuͦ Bremgartten, glaͤgenn am fuͦsweg, der in Isenlauff gatt, ✳ hat vor Jacob Wisz
der schmid ꝫcꝭ, dan in lechenns wisz inzehabenn, ✳ zenutzenn ✳ unnd zeniessen, ✳ wie lechenns ✳ unnd lannds recht ist. ✳ sag
im ouch zuͦ ✳ als zuͦ handen Hartman Wissens in by obbemäldttenn lechenn zuͦ recht zebeschützen ✳ unnd beschirmē,
als sich dann gebùrt, ✳ dann er mir hinwider innamēn miner gnädigenn fröwenn ✳ von wägenn als obstaͤt
geschworn̄n hàtt ✳ von soͤlichs lechenns waͤgenn getrùw ✳ unnd gehorsam zesind, ✳ soͤlichs zebessernn ✳ unnd nit zeschwechrenn, ✳ zuͤ mantagenn wen im verkündt wirt ze kommen ✳ alles inhaltt sins lechenn eyds ꝫcꝭ. des
alles zuͦ warem ✳ unnd vestem urkünd ✳ so hab ich im disenn brieff ✳ zuͦ hannden als obstätt ✳ mit minē
eignen, angehaͤncktenn sigell ✳ minē g₎n fröwenn an irnn lechenrächtenn ✳ mir ✳ und minen erbenn anͤ schad₎
besiglet ✳ unnd verwart gebenn, ✳ uff Thome apostoly anno domini xvc vicesimo secundo.
Konigsf. 919
1522 ✳
29 ✳
Hans Meyenberg
Nͦ✳ 34 ✳
Staatsarchiv
AARGAU